Zaurs Džavadovs

**Zaurs Džavadovs** (dzimis ) ir Latvijas azerbaidžāņu kikbokseris un bokseris. Viņš ir pašreizējais pusvidējā svara Eiropas un pasaules čempions kikboksā. Absolvējis Latvijas Sporta pedagoģijas akadēmiju un Rīgas Tehnisko universitāti.

## Karjera
Zaurs dzimis 1986. gadā Rīgā azerbaidžāņu ģimenē, kas 1984. gadā no Azerbaidžānas pārcēlās uz dzīvi Latvijā. Savas pirmās gaitas sportā Džavadovs uzsāka sešu gadu vecumā. Viņš sāka trenēties karatē un piecas reizes kļuva par šīs sporta veida Latvijas čempionu. Astoņus gadus vēlāk Džavadovs trenera Šauļa Šeika vadībā uzsāka treniņus kikboksā. Viņš vairākas reizes kļuva par Latvijas un Baltijas čempionu kikboksā (amatieriem), līdz 2005. gadā nolēma pievērsties profesionālajam kikboksam.

2009. gada decembrī Zaurs Džavadovs Vācijā, pirmajā raundā ar nokautu uzvarot Renē Klāsenu, tika kronēts par WKA Eiropas čempionu. Vēl starp viņa svarīgākajiem tituliem ir starptautiskā Polijas, Baltijas un Latvijas čempiona jostas. Zaurs veiksmīgi piedalījies cīņās Latvijā, Vācijā, Krievijā, Igaunijā, Taizemē, Polijā, Lietuvā, Somijā u.c.

2016. gada 27. februārī "Arēnā Rīga" Džavadovs aizvadīja cīņu par vakanto Eiropas čempiona titulu pusvidējā svarā ar Nīderlandi pārstāvošo brazīliešu sportistu Rodrigo Fereiru, kurā trešajā raundā aizsūtīja savu pretinieku nokautā. Bet 2017. gada 25.februārī Džavadovs uzvarēja četru vīru kikboksa turnīrā, nodrošinot sev iespēju nākamajā mačā cīnīties par organizācijas KOK pasaules čempiona jostu svara kategorijā līdz 77 kg ar šīs jostas īpašnieku moldāvu Sergeju Morari. Džavadovs titula mačā izdarīja to, uz ko viņš gāja jau vairākus gadus, uzvarēja Morari un tika kronēts par jauno pasaules čempionu.

2019. gada sākumā Zaurs pārtrauca sadarbību ar iepriekšējo darbavietu KOK, kuras paspārnē kļuva par pasaules un Eiropas čempionu, un pievienojās Latvijas vadošajai organizācijai LNK Boxing. Sadarbībā ar jauno darba devēju Džavadovs jau debija mačā zem šīs organizācijas karoga cīnījās par vakanto WKN Eiropas čempiona jostu vidējā svarā ar Jozefu Kolodzeju un svinēja uzvaru. Pēc divkaujas ar Giorgiju Kankavu Džavadovs pārcieta acs operāciju un cīņu apritē atgriezās tikai pēc gada, uzveicot Sebastianu Fapšo un ieguva WKN Internacionālā čempiona jostu.

2022. gadā, pēc divu gadu gaidīšanas, kas bija saistīta ar Covid-19 ierobežojumiem valstī, Zauram tika piedāvāta cīņa par vakanto WKN pasaules čempiona jostu. Viņš ringā tikās ar spāņu kikbokseri Fernando Martinu Sančesu. Sportisti aizvadīja visus atvēlētos raundus, pēc kuriem roku kā uzvarētājam pacēla Latvijas pārstāvim. Līdz ar to Zaurs Džavadovs otro reizi karjerā kļuva par pasaules čempionu. 2024. gada oktobrī Džavadovs atgriezās "King of Kings" paspārnē un jau atgriešanās mačā, uzvarot Rodrigo Fereiru, ieguva vakanto pagaidu pasaules čempiona jostu. Pēdējos gadus Zaurs dzīvo un trenējas Apvienotajos Arābu Emerātos, kur sparingo kopā ar tādām cīņu sporta zvaigznēm kā Bahrams Radžabzadehs, Rafaels Fizijevs un citi. 

## Personīgā dzīve

2020. gadā Džavadovs nokārtoja Latvijas pilsonību. Viņš ir precējies ar fitnesa treneri Noa Džavadovu, bet no iepriekšējām attiecībām Zauram ir meita Karolīna.

## Tituli
* KOK 2025 pasaules čempions kikboksā
* KOK 2024 pagaidu pasaules čempions kikboksā
* WKN 2023 International čempions kikboksā
* WKN 2022 pasaules čempiona tituls
* WKN 2020 International čempions kikboksā
* WKN 2019 Eiropas čempions kikboksā
* KOK 2017 pasaules čempions kikboksā
* "KOK World Grand Prix Welterweight 2017" turnīra uzvarētājs
* BUSHIDO 2016 Eiropas čempions kikboksā
* WAKO 2013 Latvijas čempions kikboksā
* WKA 2012 Baltijas čempions (К-1)
* WAK-1F 2012 Eiropas atklātā kausa uzvarētājs (К-1)
* WFCA 2012. Latvijas čempions kikboksā starp profesionāļiem
* WAK-1F 2012. Latvijas čempions (K-1)
* WAKO 2012. Latvijas čempions kikboksā (K1-rules)
* WAKO 2012. Rīgas čempions kikboksā (Low Kick)
* WKF 2011. Polijas čempions pēc K-1 noteikumiem (K1-rules)
* WAKO 2011. Lietuvas čempions pēc K-1 noteikumiem (K1-rules)
* IFMA 2011. Rīgas čempions taiboksā (Muay Thai)
* WKA 2009. Eiropas čempions pēc К-1 noteikumiem PROAM
* WKA 2009. Baltijas vicečempions pēc K-1 noteikumiem Semi-PRO
* ONESONGCHAI 2009. Latvijas čempions starp profesionāļiem (Muay Thai)
* IFMA 2007. Latvijas čempions (Muay Thai)

## Kikboksa cīņas

## Boksa cīņas

## Atsauces

## Ārējās saites

* Zaura Džavadova boksa cīņu uzskaitījums
* Zaurs Džavadovs portālā K-1 
* Sportisti spēlē futbolu